Diari Oficial de la Generalitat Valenciana


Sumari del DOGV 8030, del 02-05-2017 (2017/3009)

RESOLUCIÓ de 5 d'abril de 2017, del conseller d'Educació, Investigació, Cultura i Esport, per la qual nomena David Jorge García membre del Ple del Consell Valencià d'Universitats i de Formació Superior.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8030

Data del DOGV
:   02-05-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/3009


Data del document
:   05-04-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Consell Valencià d'Universitats i de Formació Superior

RESOLUCIÓ de 5 d'abril de 2017, del conseller d'Educació, Investigació, Cultura i Esport, per la qual nomena David Jorge García membre del Ple del Consell Valencià d'Universitats i de Formació Superior. [2017/3009]  
La Llei 4/2007, de 9 de febrer, de la Generalitat, de coordinació del sistema universitari valencià, crea i regula, en el capítol II del títol III, el Consell Valencià d'Universitats i de Formació Superior, i atribueix en el seu article 22 la presidència d'aquest en la persona titular de la conselleria competent en matèria d'universitats.  
Així mateix, els articles 23 i 25 de la dita llei regulen els membres del Consell Valencià d'Universitats i de Formació Superior, i l'article 26 d'aquesta estableix que el nomenament dels membres del Ple del Consell que no ho siguen per raó del seu càrrec es durà a terme pel conseller competent en matèria d'universitats, prèvia designació per l'òrgan corresponent, per un període de quatre anys.  
  
En compliment de l'anterior, vista la designació efectuada i en virtut de les competències atribuïdes per la mencionada llei, resolc:  
  
Primer  
Nomenar David Jorge García vocal del Consell Valencià d'Universitats i de Formació Superior en representació dels estudiants de la Universitat Politècnica de València.  
  
Segon  
D'acord amb el que disposa l'article 26 de la Llei 4/2007, de 9 de febrer, de la Generalitat, de coordinació del sistema universitari valencià, el nomenament que s'efectua en aquesta resolució tindrà una vigència de quatre anys a comptar de la seua data de publicació.  
  
  
Tercer  
La present resolució tindrà efectes des de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, podrà interposar-se potestativament un recurs de reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de la publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 5 d'abril de 2017. El conseller d'Educació, Investigació, Cultura i Esport: Vicent Marzà Ibáñez.